NORAKSTS

|  |  |
| --- | --- |
| 28.03.2019. | Nr.3/10 |

**NEKUSTAMO ĪPAŠUMU RUBEŅU CEĻĀ 2I UN NERETAS IELĀ 13, JELGAVĀ**

**PIRKŠANA**

(ziņo I.Škutāne)

2019.gada 11.martā Jelgavas pilsētas pašvaldības administrācijā saņemts SIA „Lielupes Industriālais Parks” (reģ.Nr. 40203025579, juridiskā adrese: Neretas iela 1, Jelgava, LV-3002) valdes locekļa Edgara Ungura iesniegums ar piedāvājumu pirkt sabiedrības īpašumā esošos nekustamos īpašumus Rubeņu ceļā 2I un Neretas ielā 13, Jelgavā par pārdošanas cenu
29 184 *euro*.

Nekustamais īpašums ar kadastra Nr. 0900 015 0169 Rubeņu ceļā 2I, Jelgavā, kas sastāv no zemes vienības 3662 m2 platībā ar kadastra apzīmējumu 0900 015 0304 un būves ar kadastra apzīmējumu 0900 015 0169 001, reģistrēts Zemgales rajona tiesas Zemesgrāmatu nodaļas Jelgavas pilsētas zemesgrāmatas nodalījumā Nr.3025 uz SIA „Lielupes Industriālais Parks” vārda. Valsts zemes dienesta Nekustamā īpašuma valsts kadastra informācijas sistēmā nekustamā īpašuma kadastrālā vērtība uz 2019.gada 1.janvāri noteikta 20 234 *euro*.

Nekustamais īpašums ar kadastra Nr. 0900 015 0210 Neretas ielā 13, Jelgavā sastāv no zemes vienības 1551 m2 platībā ar kadastra apzīmējumu 0900 015 0210 un vienstāvu dzīvojamās ēkas ar kadastra apzīmējumu 0900 015 0210 001, kas sadalīta divos dzīvokļa īpašumos Neretas iela 13-1 (kadastra Nr.0900 902 8772) un Neretas ielā 13-1A, Jelgavā (kadastra Nr.0900 900 7992) un reģistrēti Zemgales rajona tiesas Zemesgrāmatu nodaļas Jelgavas pilsētas zemesgrāmatas nodalījumos Nr.6259-1 un Nr.6259-1A uz SIA „Lielupes Industriālais Parks” vārda. Valsts zemes dienesta Nekustamā īpašuma valsts kadastra informācijas sistēmā nekustamā īpašuma kadastrālā vērtība uz 2019.gada 1.janvāri noteikta
8 950 *euro*.

Iepriekš minētie nekustamie īpašumi Jelgavas pilsētas pašvaldībai nepieciešami, lai pildītu likuma „Par pašvaldībām” 15.panta pirmās daļas 10.punktā noteikto pašvaldības autonomo funkciju– sekmēt saimniecisko darbību attiecīgajā administratīvajā teritorijā, un sekmīgi realizētu ERAF līdzfinansēto projektu „Tehniskās infrastruktūras sakārtošana uzņēmējdarbības attīstībai degradētajā teritorijā, 1.kārta”.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 10.punktu, 21.panta pirmās daļas 17.punktu un SIA „Lielupes Industriālais Parks” valdes locekļa Edgara Ungura 2019.gada 11.marta iesniegumu,

**JELGAVAS PILSĒTAS DOME NOLEMJ:**

1. Pirkt nekustamo īpašumu ar kadastra Nr. 0900 015 0169 Rubeņu ceļā 2I, Jelgavā, kas sastāv no zemes un būves, par cenu 20 234 *euro*.
2. Pirkt nekustamo īpašumu ar kadastra Nr. 0900 015 0210 Neretas ielā 13, Jelgavā, kas sastāv no dzīvokļa īpašumiem Neretas ielā 13-1 un Neretas ielā 13-1A, Jelgavā, par kopējo cenu 8 950 *euro*.
3. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt pirkuma līgumus par 1. un 2.punktā norādītajiem nekustamajiem īpašumiem un veikt darbības, kas saistītas ar nekustamo īpašumu ierakstīšanu zemesgrāmatā uz Jelgavas pilsētas pašvaldības vārda.
4. Jelgavas pilsētas pašvaldības iestādei „Pašvaldības iestāžu centralizētā grāmatvedība”, saskaņā ar pirkuma līgumu nosacījumiem, pārskaitīt SIA „Lielupes Industriālais Parks”
29 184 *euro* no pamatbudžeta izdevumu programmas “ERAF projekts “Tehniskās infrastruktūras sakārtošana uzņēmējdarbības attīstībai degradētajā teritorijā, 1.kārta”” (klasifikācijas kods 04.510.527) esošajiem līdzekļiem.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā